किसी भी रिश्ते की बुनियाद भरोसे पर ही टिकती है, आपसी विश्वास पर ही टिकती है। एक भरोसा ही है जो किसी भी रिश्ते को अहम और महत्वपूर्ण बनाता है और बड़ी ही मजबूती से एक दूसरे को बांधे रखता है। अगर आप अपनी प्रेमिका पर भरोसा नहीं करते हैं, या उसकी बातों पर विश्वास नहीं करते हैं या उस पर शक करते हैं तो ये आपके रिश्ते की बुनियाद को खोखला कर देगा और आपका रिश्ता बहुत जल्दी टूट जायेगा। बिना वजह या सिर्फ अपने दिमाग से ही अगर आप उस पर शक करेंगे तो ये बात उसके दिल को ठेस पहुंचायेगी और आपको उसकी नज़रों में गिरा देगी। अगर आपको कोई शंका है या कोई समस्या है या उसके बारे में कोई बात पता चली है तो उससे बात करके अपनी शंका को दूर करें और अपनी समस्या को सुलझाने का प्रयास करें। बिना बात किये उस पर शक ना करें। नहीं तो आप उसकी नजरों में अपनी image भी खराब कर लेंगे और उस रिश्ते को भी कमजोर बना देगें।